धनतेरस के दिन भारतीय शेयर बाजार की चाल सुस्त और सपाट रही। सोमवार को बंबई स्टॉक एक्सचेंज (बीएसई) का सेंसेक्स सुबह 106.97 अंकों की मजबूती के साथ 35,118.62 पर जबकि नेशनल स्टॉक एक्सचेंज (एनएसई) का 50 शेयरों पर आधारित इंडेक्स निफ्टी 5.75 अंकों की मजबूती के साथ 10,558.75 पर खुला। हालांकि दिन भर के उतार-चढ़ाव के बाद सेंसेक्स 35,000 के स्तर को बनाए नहीं रख पाया और 66.44 अंकों की गिरावट के साथ 34,950.92 पर बंद हुआ। वहीं निफ्टी 24.80 अंकों की गिरावट के साथ 10,528.20 पर बंद हुआ। निफ्टी में 23 शेयर हरे निशान में जबकि 27 शेयर लाल निशान में बंद हुए। सेंसेक्स में सबसे ज्यादा तेजी स्टेट बैंक ऑफ इंडिया, एक्सिस बैंक, रिलायंस, विप्रो, बजाज ऑटो और टाटा स्टील के शेयरों में रही। वहीं इंडसइंड बैंक, एनटीपीसी, पावर ग्रिड, अडानी पोर्ट्स और हीरो मोटोकॉर्प के शेयरों में रही। सोमवार को बाजार के लिए वैश्विक संकेत नकारात्मक रहे। अमेरिका और चीन के बीच व्यापारिक वार्ता की अनिश्चितता को लेकर एशियाई बाजारों पर दबाव दिखा, जिसका असर रुपये पर भी दिखा।